Πέρδικα Θεσπρωτίας

Η Πέρδικα (πρώην ΑρπίτσαΠανδέκτης: Αρπίτσα - Πέρδικα) είναι χωριό του δήμου Ηγουμενίτσας της περιφερειακής ενότητας Θεσπρωτίας της περιφέρειας Ηπείρου (Σχέδιο Καλλικράτης). Σύμφωνα με τα αποτελέσματα της απογραφής του 2021, ο πληθυσμός της ανέρχεται στους 1.543 μόνιμους κατοίκους.

 Γενικά και ιστορικά στοιχεία 

Η Πέρδικα βρίσκεται στις δυτικές υπώρειες των Ορέων της Πάργας, περίπου 15 χλμ. νότια της Ηγουμενίτσας, σε υψόμετρο 230 μ. Παλαιότερα ανήκε στην άλλοτε επαρχία Μαργαριτίου. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε την έδρα της κοινότητας. Από την 1 Ιανουαρίου 2011 αποτελεί την έδρα της ομώνυμης δημοτικής ενότητας του Δήμου Ηγουμενίτσας.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.

Σε απόσταση περίπου 6 χλμ. νότια από το σημερινό χωριό σώζονται τα ερείπια μιας αρχαίας πόλης («Δυμόκαστρο»), η οποία πιθανώς ταυτίζεται με την αρχαία «Ελίνα», η οποία επέζησε ως το τέλος της ρωμαϊκής αρχαιότητας, αφού υποβαθμίστηκε οικιστικά σε κώμη εξαρτώμενη διοικητικά από τη ρωμαϊκή αποικία της Φωτικής. Δ. Κ. Σαμσάρης, Η ρωμαϊκή αποικία της Φωτικής στη Θεσπρωτία της Ηπείρου (Ιστορικογεωγραφική και επιγραφική συμβολή), Γιάννινα 1994, σ. 104-105

Στον κάμπο της, δύο περίπου χιλιόμετρα πριν το Καραβοστάσι, υπάρχει η Μονή του Αγίου Αθανασίου.

 Εκδηλώσεις 
Κάθε χρόνο πραγματοποιείται παραδοσιακό καρναβάλι στην περιοχή, γνωστό και ως «Περδικιώτικο Καρναβάλι».

 Απασχόληση 
Οι κάτοικοί της  ασχολούνται με την παραγωγή ελαιολάδου αλλά και με τον τουρισμό, μιας και η Πέρδικα έχει 10 παραλίες: το Καραβοστάσι, ο Αρίλλας, η Αγία Παρασκευή, ο Σοφάς, το Μέγα Ντράφι, το Καμίνι, η Αγκάλη, ο Σταυρολιμένας, το Κατσονήσι και το Πράπαμαλι.

 Απογραφές 
Απογραφή189519131928194019511961197119811991200120112021Πληθυσμός1.448Μιχάλης Κοκολάκης, Η τουρκική στατιστική της Ηπείρου στο Σαλναμέ του 1895, στο Τετράδια Εργασίας, τεύχος 18, Κέντρο Νεοελληνικών Ερευνών, Αθήνα 2008, σελ 310.1.918Βασίλειον της Ελλάδος, Υπουργείον Εθνικής Οικονομίας, Διεύθυνσις Στατιστικής, Απαρίθμησις των κατοίκων των νέων επαρχιών της Ελλάδος του έτους 1913, σελ 64.1.240Η απογραφή περιλάμβανε και το χωριό Αρίλλα( βλ. Σύγχρονος Εγκυκλοπαίδεια Ελευθερουδάκη, έκδοσις πέμπτη, εκσυγχρονισμένη δια συμπληρώματος κατά τόμον, τόμος τέταρτος, σελ 493 ).1.779Ο πληθυσμός περιλάμβανε 1649 Χριστιανούς και 130 Μουσουλμάνους (βλ. Χαρίτωνος Κ. Λάμπρου, Οι Τσάμηδες και η Τσαμουριά, Αθήναι 1949, σελ. 11).;;;;;1.7151.6131.543

 Πηγές 
 Εγκυκλοπαίδεια Πάπυρος Larousse Britannica, τομ. 48ος, σελ. 373.
 Επίσημη ιστοσελίδα της Πέρδικας Θεσπρωτίας

 Παραπομπές 

Κατηγορία:Χωριά της περιφερειακής ενότητας Θεσπρωτίας